879 – Na die dood van die Wes-Frankiese koning Lodewyk II word albei sy seuns Lodewyk III en Karlmann saam as sy opvolgers benoem. Hulle word deur die adellikes om Hugo Abbas gesteun wat ´n verdeling van die koninkryk wil verhinder.
1656 – ´n Vloot van die Verenigde Oos-Indiese Kompanjie verower die Portugese stad Colombo op die eiland Ceylon na ´n lang beleg. Dit word sodoende die eerste besitting van die VOC op die eiland wat oor die volgende twee jaar in sy geheel van die Portugese verower word.
1865 – Amerikaanse Burgeroorlog: ’n Dag ná sy oorgawe aan die Unie-magte, spreek genl. Robert E. Lee, van die Konfederate, sy troepe vir oulaas toe.
1993 – Chris Hani, die bevelvoerder van die militêre vleuel van die ANC en lid van die Suid-Afrikaanse Kommunistiese Party word vermoor.